
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.151/Β3/1124 . (1) 

Τροποποιήσεις στο σύστημα εισαγωγής σπουδαστών στην τριτοβάθμια 
εκπαίδευση. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη την επείγουσα ανάγκη έναρξης, διενέργειας και 
ολοκλήρωσης της διαδικασίας των γενικών εξετάσεων για εισαγωγή 
σπουδαστών στην τριτοβάθμια εκπαίδευση, σύμφωνα με τις εξαγγελθεί¬ 
σες μεταβολές που επέρχονται στο σύστημα των γενικών εξετάσεων από 


το επόμενο ακαδημαϊκό έτος, αποφασίζουμε: 

I. Στο άρθρο 2 του Ν. 1771/1988 (Α-71) επιφέρονται οι εξής τρο¬ 
ποποιήσεις: 

α) Στην παράγραφο 2 διαγράφεται η φράση: «και ο καθορισμός της 
σειράς επιτυχίας τους». 

β) Οι παράγραφοι 3, 4, 5 και 6 του άρθρου 2 του Ν. 1771/1988 
αντικαθίστανται ως ακολούθως: 

«3. Ο υποψήφιος για να αποκτήσει δικαίωμα επιλογής σε σχολή ή 
τμήμα σχολής, για την οποία έχει οριστεί ως ειδικό μάθημα ένα ή περισ¬ 
σότερα μαθήματα, πρέπει να συγκεντρώνει στο κάθε ειδικό μάθημα χω¬ 
ριστά τη βαθμολογική βάση, που ορίζεται στο μισό του ανώτατου βαθ¬ 
μού αξιολόγησης». 

«4.α. Για τον καθορισμό της σειράς επιτυχίας μεταξύ των εισαγομέ- 
νων, λαμβάνονται υπόψη κατά σέιρά: ι) η συνολική βαθμολογία, ιι) η 
βαθμολογία στο βασικό μάθημα και ιιι) η .σειρά προτίμησης σχολών ή 
τμημάτων στο μηχανογραφικό τους δελτίο». 

β. Οι υποψήφιοι που συγκεντρώνουν την ίδια συνολική βαθμολογία 
με τον τελευταίο εισαγόμενο εισάγονται ως υπεράριθμοι». 

«5. Συνολική βαθμολογία του υποψηφίου είναι το δεκαπλάσιο του 
αθροίσματος των παρακάτω γινομένων: 

α. Της βαθμολογίας κάθε μαθήματος γενικής αξιολόγησης στις Γενι¬ 
κές Εξετάσεις επί τον συντελεστή μηδέν και ενενήντα πέντε εκατοστά 
(0.95). 

β. Της βαθμολογίας ενός τουλάχιστον μαθήματος γενικής αξιολόγη¬ 
σης στις Γενικές Εξετάσεις που έχει καθοριστεί ως βασικό για κάθε 
σχολή ή τμήμα σχολής επί τον συντελεστή ένα και δέκα πέντε εκατοστά 

(1,15). 

γ. Της βαθμολογίας των ειδικών μαθημάτων, όπου απαιτούνται επί 
τον συντελεστή δύο (2). 

Όταν τα ειδικά μαθήματα είναι δύο ή περισσότερα, υπολογίζεται ο 
μέσος όρος της βαθμολογίας των ειδικών μαθημάτων επί τον συντελε¬ 
στή δύο (2). 

δ. Του διπλάσιου του μέσου όρου της βαθμολογίας των δοκιμασιών, 
όπου απαιτούνται, ύστερα από προηγούμενη αναγωγή τους στη βαθμο¬ 
λογική κλίμακα των μαθημάτων γενικής αξιολόγησης, επί τον συντελε¬ 
στή δύο (2)». 

«6. Κατά τους υπολογισμούς για την εξαγωγή της συνολικής βαθμο¬ 
λογίας τα γινόμενα και οι μέσοι όροι εκφράζονται με προσέγγιση χιλιο¬ 
στού. Σε περίπτωση που η συνολική βαθμολογία είναι δεκαδικός αριθ¬ 
μός στρογγυλοποιείται στον πλησιέστερο ακέραιο αριθμό. Όταν το δε¬ 
καδικό μέρος είναι 0,5 η στρογγυλοποίηση γίνεται στον αμέσως επό¬ 
μενο ακέραιο». 

γ) Το εδάφιο α της παραγράφου 7 του άρθρου 2 του Ν. 1771/1988 
αντικαθίσταται ως ακολούθως: 

«7.α) Η βαθμολογία του υποψηφίου στα μαθήματα γενικής αξιολό¬ 
γησης ή ειδικά μαθήματα κατά την πρώτη και μόνο συμμετοχή του στις 
■ γενικές εξετάσεις ισχύει και για την εισαγωγή του κατά τα αμέσως επό¬ 
μενα δύο (2) ακαδημαϊκά έτη, εκτός από τη βαθμολογία σε ένα τουλά¬ 
χιστον μάθημα, στο οποίο ο υποψήφιος πρέπει να επαναλάβει την εξέ¬ 
τασή του στις γενικές εξετάσεις του έτους που ζητάει επιλογή. Σε κάθε 

περίπτωση λαμβάνονται υπόψη οι νέοι βαθμοί.». 

II) Στο άρθρο 2 του Ν. 1771/1988 (Α - 71) επιφέρεται η εξής τρο¬ 
ποποίηση: 

Στο τέλος της παραγράφου 1 προστίθεται η περίοδος: 

«Αν η διεξαγωγή των γενικών εξετάσεων σε ένα ή περισσότερα εξετα¬ 
στικά κέντρα και η ολοκλήρωση της εξεταστικής διαδικασίας μέχρι και 
την περάτωση της βαθμολογίας είναι ή καταστεί αδύνατη για αντικει¬ 
μενικούς λόγους, οι εξετάσεις στα συγκεκριμένα κέντρα επαναλαμβάνο¬ 
νται για τα αντίστοιχα μαθήματα με αποφάσεις του Υπουργού Εθνικής 
Παιδείας και θρησκευμάτων που λαμβάνονται μετά από γνώμη της 
Κεντρικής Επιτροπής Γενικών Εξετάσεων (Κ.Ε.Γ.Ε.). Στις περιπτώ¬ 
σεις αυτές ο καθορισμός των ημερομηνιών διεξαγωγής των εξετάσεων 
γίνεται με όμοιες αποφάσεις του ίδιου Υπουργού και οι επαναληπτικές 
εξετάσεις διεξάγονται επί θεμάτων που ορίζονται από την Κεντρική Επι¬ 
τροπή Γενικών Εξετάσεων». 

III) Η κατάταξη των σχολών και των τμημάτων σε ομάδες για υπο¬ 
ψηφίους που συμμετέχουν στις γενικές εξετάσεις καταργείται. Με απο¬ 
φάσεις του - Υπουργού Εθνικής Παιδείας και Θρησκευμάτων, κάθε 
σχολή ή τμήμα της τριτοβάθμιας εκπαίδευσης κατατάσσεται σε δέσμη, 
ορίζεται το ανώτατο όριο του αριθμού σχολών ή τμημάτων για τα οποία 
μπορεί να δηλώσει προτίμηση ο κάθε υποψήφιος και καθορίζονται τα 
αντίστοιχα μαθήματα γενικής αξιολόγησης, ειδικά μαθήματα ή δοκιμα¬ 
σίες, στα οποία απαιτείται να εξετασθεί κατά τις γενικές εξετάσεις. 

IV. Η δυνατότητα που παρέχεται, με τη διάταξη της παρ. 2 του άρ¬ 
θρου 2 του Ν. 1351/1983 και του άρθρου 15 του Ν. 1824/1988, να 
εισάγονται στα Τ.Ε.Ι. απόφοιτοι από τα τμήματα ειδικότητας των τε¬ 
χνικών - επαγγελματικών λυκείων, ναυτικών λυκείων ή από κλάδους 
προεπαγγελματικής κατάρτισης των ενιαίων πολυκλαδικών λυκείων, 
μέχρι και το σχολικό έτος 1990 - 91, εξακολουθεί να ισχύει και μετά το 
σχολικό αυτό έτος. Για τους υποψηφίους της κατηγορίας αυτής τα τμή¬ 
ματα των Τεχνολογικών Εκπαιδευτικών Ιδρυμάτων και των ανωτέρων 
τεχνικών και επαγγελματικών σχολών, κατατάσσονται με αποφάσεις 
του Υπουργού Εθνικής Παιδείας και θρησκευμάτων, σε ομάδες σχολών 
ανάλογα με τις κατευθύνσεις σπουδών. Με τις ίδιες αποφάσεις καθορί¬ 
ζονται τα μαθήματα της τελευταίας τάξης των τεχνικών - επαγγελμα¬ 
τικών λυκείων ή ναυτικών λυκείων, που λαμβάνονται υπόψη για την ει¬ 
σαγωγή των υποψηφίων, τα τυχόν ειδικά μαθήματα που απαιτούνται 
για ορισμένες σχολές, καθώς και οι ομάδες σχολών για τις οποίες μπο¬ 
ρούν να είναι υποψήφιοι, ανάλογα με την ειδικότητα που παρακολούθη¬ 
σαν στο λύκειο. 

V. Οι ρυθμίσεις της παραγράφου 2 του άρθρου 2 του Ν. 1865/89 (Α 
- 210) για την μετεγγραφή ισοβαθμόύντων ισχύουν και για το ακαδη¬ 
μαϊκό έτος 1990 - 91. Τα δικαιολογητικά των φοιτητών της κατηγο¬ 
ρίας αυτής είναι αυτά που ορίζονται από την παράγραφο 4 της αριθ. Φ. 
141.4/Β3/4595/29.9.1989 (ΦΕΚ 729 τ.Β') υπουργικής απόφασης 
και υποβάλλονται εντός είκοσι (20) ημερών από τη δημοσίευση της 
απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 12 Μαρτίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 

- 4 - 

Αριθ. Φ.5.11/Β3/770 (2) 

Παράταση διδακτικού έτους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 25 του Ν. 1268/82. 

2. Το αριθ. πρωτ. 7309/13.2.91 έγγραφο του Παν/μίου Ιωαννί- 
νων. 

3. Την αριθ. Η/2871/30.4.90 απόφαση του Πρωθυπουργού και 
του Υπουργού Εθνικής Παιδείας και Θρησκευμάτων για την ανάθεση 
αρμοδιοτήτων στους Υφυπουργούς Β. Μπεκίρη και Κ. Μπουρδάρα, 
αποφασίζουμε: 

Εγκρίνουμε α) τη μέχρι 16.2.91 παράταση του χειμερινού εξαμήνου 
του ακαδ. έτους 1990-1991 για το τμήμα Φυσικής του Παν/μίου Ιω- 
αννίνων β) την παράταση μέχρι 23.2.91 του χειμερινού εξαμήνου του 
ακαδ. έτους 1990-1991 του Παιδαγωγικού Τμήματος Δημοτικής 


Εκπ/σης του ίδιου ως άνω ιδρύματος συμπεριλαμβανομένων και των 
εξετάσεων και μέχρι 22.6.91 του θερινού εξαμήνου του έτους 90-91 
του ίδιου Τμήματος, προκειμένου να συμπληρωθεί ο απαιτούμενος χρό¬ 
νος διδασκαλίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1991 

Η ΥΦΥΠΟΥΡΓΟΣ 

Κ. ΜΠΟΥΡΔΑΡΑ 

- ♦ - 

Αριθ. Φ.5.11/Β3/711 (3) 

Παράταση διδακτικού έτους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 25 του Ν. 1268/82. 

2. Το αριθ. πρωτ. 6802/1.2.91 έγγραφο του Παν/μίου Ιωαννίνων. 

3. Την αριθ. Η/2871/30.4.90 απόφαση του Πρωθυπουργού και 
του Υπουργού Εθνικής Παιδείας και Θρησκευμάτων για την ανάθεση 
αρμοδιοτήτων στους Υφυπουργούς Β. Μπεκίρη και Κ. Μπουρδάρα, 
αποφασίζουμε: 

Εγκρίνουμε την μέχρι 22.2.91 παράταση του χειμερινού εξαμήνου 
του ακαδημαϊκού έτους 1990 - 91 του τμήματος Μαθηματικών του 
Πανεπιστημίου Ιωαννίνων, προκειμένου να συμπληρωθεί ο απαιτούμε- 
νος χρόνος διδασκαλίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

« Αθήνα, 25 Φεβρουάριου 1991 

Η ΥΦΥΠΟΥΡΓΟΣ 

Κ. ΜΠΟΥΡΔΑΡΑ 

- 4 - 

Αριθ. Φ.124/27/Β2-30 (4) 

Παροχή άδειας κατοχής Β’ θέσης στο Σταύρο Γιαννόπουλο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παράγραφο 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 τ.Α·). 

3. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

5. Την αριθ. 2871/30.4.90 απόφαση ανάθεσης αρμοδιοτήτων στην 
Υφυπουργό του ΥΠΕΠΘ. 

6. Το αριθ. Α-840/21.12.90 έγγραφο του Παν/μίου, αποφασί¬ 
ζουμε: 

Παρέχουμε την άδεια στο Σταύρο Γιαννόπουλο, επίκουρό καθηγητή 
του Τμήματος Αγρονόμων και Τοπογράφων Μηχανικών του Πανεπι¬ 
στημίου Θεσσαλονίκης να προσφέρει τις υπηρεσίες του ως μηχανικός 
στην ΤΥΔΚ της Νομαρχίας Θεσσαλονίκης, μέχρι 31.12.92, διότι ως 
επίκουρος δεν έχει την ιδιότητα του μόνιμου μέλους ΔΕΠ. Αν μέχρι την 
ημερομηνία αυτή αποκτήσει μονιμότητα η άδεια παύει να ισχύει. 

Η άδεια αρχίζει από την ημέρα ανάληψης των καθηκόντων της δεύ¬ 
τερης θέσης ή της έναρξης της δεύτερης απασχόλησης, εφόσον προηγη- 
θεί η υποβολή αίτησης χορήγησης της σχετικής άδειας, αλλιώς, από 
την ημέρα υποβολής της αίτησης. 

Για το σκοπό αυτό του χορηγούμε άδεια απουσίας, τρεις (3) ημέρες 
ανά εβδομάδα. Το σύνολο των αποδοχών και από τις δύο θέσεις δεν 
μπορεί να υπερβαίνει σε καμιά περίπτωση το ανώτατο όριο απολαβών 
του άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών της πρώτης χρονικά θέσης και τα 3/4 του συνόλου των ακαθαρί¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Η ΥΦΥΠΟΥΡΓΟΣ 

Κ. Α. ΜΠΟΥΡΔΑΡΑ 

-♦- 

Αριθ. Φ.124/28/Β2-3812 Π.Ε. (5) 

Παροχή άδειας κατοχής Β' θέσης στον Γεώργιο Μήλτσιο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. 4 του άρθρου 1 του Ν. 1256/82 «Για την πολυθεσία, την 
πολυαπασχόληση και την καθιέρωση ανωτάτου ορίου απολαβών στο 
δημόσιο τομέα, κλπ. 

2. Την αριθ. Β2/5305/7.9.83 (ΦΕΚ 523/1983 τ.Β') απόφαση 
των Υπουργών Προεδρίας της Κυβερνήσεως, Οικονομικών και Εθνικής 
Παιδείας και Θρησκευμάτων. 

3. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89). 

4. Το αριθ. Α 13821/24.7.90 έγγραφο του παν/μίου Θεσσαλονί¬ 
κης. 

5. Την υπ’ αρ. Η 2871/90 κοινή απόφαση του Πρωθυπουργού και 
Υπ. Εθν. Παιδείας και Θρησκευμάτων, αποφασίζουμε: 

Παρέχουμε την άδεια στον Γεώργιο Μήλτσιο, Ειδικό επιστήμονα του 
τμήματος Μηχανολόγων Μηχανικών της Πολυτεχνικής Σχολής του 
παν/μίου Θεσσαλονίκης για να κατέχει και τη θέση του στον ΟΣΕ. 

Η άδεια αρχίζει από την ημέρα ανάληψης των καθηκόντων του στη 
δεύτερη θέση ή με την έναρξη της δεύτερης απασχόλησης, εφόσον είχε 
προηγηθεί η υποβολή αίτησης χορήγησης της σχετικής άδειας, αλλιώς, 
από την ημέρα υποβολής της αίτησης. 

Στο σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ενδιαφερόμενος λαμβάνει το σύνολο των ακαθαρίστων αποδοχών 
της πρώτης κατεχόμενης θέσης ή της σύνταξης, προκειμένου περί συ¬ 
νταξιούχων, και 3/4 των ακαθαρίστων αποδοχών της δεύτερης χρο¬ 
νικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Η ΥΦΥΠΟΥΡΓΟΣ 

Κ. Α. ΜΠΟΥΡΔΑΡΑ 
-*- 

Αριθ. 9795/1339 - ’ (6) 

Τρόπος και διαδικασία επιλογής νομικού ή φυσικού προσώπου για την 

καταστροφή αποσυρομένων αυτοκινήτων συμβατικής τεχνολογίας 

ιδιωτικής χρήσης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (Α' 137). 

2. Τις διατάξεις του άρθρου 20 παρ. 7 τουΝ. 1921/1991 «Διαρρυθ¬ 
μίσεις στον ενιαίο ειδικό φόρο κατανάλωσης των πετρελαιοειδών προϊό¬ 
ντων και άλλες διατάξεις» (Α' 12). 

3. Την ανάγκη ταχείας καταστροφής των μεταχειρισμένων αυτοκι¬ 
νήτων συμβατικής τεχνολογίας που αποσύρονται, προκειμένου να αντι- 
κατασταθούν με αυτοκίνητα νέας (αντιρρυπαντικής) τεχνολογίας, απο¬ 
φασίζουμε: 

Άρθρο 1 

1. Για να ανατεθεί σε φυσικό ή νομικό πρόσωπο το έργο της κατα¬ 
στροφής μεταχειρισμένων επιβατικών και φορτηγών αυτοκινήτων ιδιω¬ 
τικής χρήσης συμβατικής τεχνολογίας, το Υπουργείο Περιβάλλοντος, 
Χωροταξίας και Δημοσίων Έργων προβαίνει σε δημόσια πρόσκληση 
εκδήλωσης ενδιαφέροντος, για την ανάληψη του έργου, που υποβάλλε¬ 
ται γραπτά εντός τακτής προθεσμίας από της δημοσιεύσεως της πρό¬ 


σκλησης που δεν μπορεί να είναι μικρότερη των τριών εργασίμων ημε¬ 
ρών. 

2. Περίληψη της πρόσκλησης αυτής δημοσιεύεται σε μία ημερήσια 
εφημερίδα της Πρωτεύουσας και σε τρεις οικονομικές εφημερίδες. Στην 
πρόσκληση αυτή ενδιαφέροντος καθορίζονται περιληπτικά το αντικεί¬ 
μενο του έργου και τα κριτήρια επιλογής ανάθεσης. 

3. Η ανάθεση γίνεται με απόφαση των Υπουργών Οικονομικών και 
Περιβάλλοντος, Χωροταξίας και Δημοσίων Έργων μετά από αιτιολο¬ 
γημένη πρόταση Επιτροπής που συγκροτείται με απόφαση του Υπουρ¬ 
γού ΥΠΕΧΩΔΕ και αποτελείται από δύο τεχνικούς υπαλλήλους του 
ΥΠΕΧΩΔΕ και έναν υπάλληλο του Υπουργείου Οικονομικών. 

ο 

Η απόφαση αυτή κοινοποιείται σε όσους εκδήλωσαν ενδιαφέρον για 
την ανάληψη του έργου. 

4. Η επιτροπή προκειμένου να διατυπώσει την πρότασή της για ανά¬ 
θεση του έργου λαμβάνει υπόψη κυρίως: Τον μηχανολογικό εξοπλισμό, 
την έκταση για την συγκέντρωση των αυτοκινήτων που δεν μπορεί να 
είναι μικρότερη των 15 στρεμμάτων, την γεωγραφική θέση αυτής, την 
ετοιμότητα αναλήψεως του έργου, της καταστροφής, την δυνατότητα 
ημερήσιας καταστροφής αυτοκινήτων, τον τρόπο καταστροφής, το χρη¬ 
ματικό αντάλλαγμα που προσφέρει ο ανάδοχος που δεν μπορεί να είναι 
μικρότερο των 1.000 δρχ. για κάθε καταστρεφόμενο αυτοκίνητο. Το 
χρηματικό αυτό αντάλλαγμα αποτελεί δημόσιο έσοδο. 

5. Το προϊόν που προκύπτει από την καταστροφή των αυτοκινήτων 
ανήκει στην κυριότητα εκείνου στον οποίο ανατίθεται η καταστροφή 
(ανάδοχος). 

6. Μετά την έκδοση της απόφασης ανάθεσης συνάπτεται εντός δέκα 
ημερών έγγραφη σύμβαση που υπογράφεται από τον Υπουργό Οικονο¬ 
μικών ή του νομίμως εξουσιοδοτημένου εκπρόσωπό του (εργοδότης). Η 
προθεσμία αυτή δύναται να παραταθεί για 10 ακόμα ημέρες εάν συμ¬ 
φωνούν και τα δύο συμβαλλόμενα μέρη, διαφορετικά η ανάθεση του έρ¬ 
γου επαναπροκηρύσσεται. 

7. Για την εξασφάλιση του εργοδότου για την καλή εκτέλεση των 
όρων της σύμβασης ο ανάδοχος υποχρεούται να δώσει κατά την υπο¬ 
γραφή της συμβάσεως εγγύηση εκ δρχ. 5.000.000 που δίδονται είτε με 
γραμμάτιο παρακαταθέσεως για το σκοπό αυτό στο Ταμείο Παρακατα¬ 
θηκών και Δανείων του αντίστοιχου χρηματικού ποσού, ή της αντίστοι¬ 
χης αξίας χρεωγράφων των οποίων ο νόμος προβλέπει τέτοια χρήση, ή 
με εγγυητική επιστολή μιας των αναγνωρισμένων προς τούτο Τραπε¬ 
ζών. Οι εγγυητικές επιστολές πρέπει να αναγράφουν απαραιτήτως το 
όνομα, επώνυμο και όνομα πατρός αυτού για τον οποίο η εγγύηση ή 
προκειμένου για εταιρεία την επωνυμία αυτής και τον τίτλο τόυ έργου 
που αφορά η εγγύηση. 

Σε περίπτωση παροχής εγγυήσεως δια γραμματίου παρακαταθέ¬ 
σεως χρεωγράφου στο Ταμείο Παρακαταθηκών και Δανείων, τα τοκο¬ 
μερίδια που λήγουν κατά τη διάρκεια της εγγυήσεως ή μερίσματα αυ¬ 
τών, επιστρέφονται μετά την λήξη τους εις τον δικαιούχο της εγγύησης. 

Η κατάπτωση των εγγυήσεων γίνεται πάντοτε υπέρ του εργοδότου. 

Άρθρο 2 

1. Για την κατά τα ανωτέρω καταστροφή αποσυρομένων αυτοκινή¬ 
των ιδιωτικής χρήσης συμβατικής τεχνολογίας εφαρμόζεται ανάλογα η 
διαδικασία που προβλέπεται από την υπ’ αριθμ. 86653/6673/ 
3.1.1991 (ΦΕΚ 2/Β'/3.1.1991) όπως ισχύει, η απόφαση «Διαδικα¬ 
σία απόσυρσης και καταστροφής μεταχειρισμένων επιβατικών και φορ¬ 
τηγών αυτοκινήτων, ιδιωτικής χρήσης μέχρι 2,5 ΙΠ8. Στην καταστροφή 
του αυτοκινήτου παρευρίσκεται εκπρόσωπος του αναδόχου αντί του 
κατά το άρθρο 3 δεύτερο εδάφιο υπαλλήλου του ΟΔΔΥ, που αναφέρεται 
στην παράγραφο αυτή. 

2. Οι χώροι που προορίζονται για την καταστροφή των αυτοκινήτων 
τίθενται υπό καθεστώς τελωνειακής επίβλεψης. 

Άρθρο 3 

Για κάθε παράβαση από τον ανάδοχο των διατάξεων της απόφασης 
αυτής πέρα από τις προβλεπόμενες από τη σύμβαση ή άλλες διατάξεις 
κυρώσεως, επιβάλλονται διοικητικές κυρώσεις σύμφωνα με το άρθρο 
30 του Ν. 1650/1986 «Για την προστασία του περιβάλλοντος» (Α' 
160). 

Άρθρο 4 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 12 Μαρτίου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΟΝ 

I. ΠΑΛΑΙΟΚΡΑΣ ΣΑΣ ΣΤΕΦΑΝΟΣ ΜΑΝΟΣ 

-φ- 

Αριθ. Φ6.439/35 (7) 

Άδεια λειτουργίας και ανανέωσης εργοστασίου παραγωγής φαρμακευ¬ 
τικών προϊόντων της ΦΑΡΜΑΝΙΚ ΕΠΕ στο Δήμο Καματερού του 
Νομού Αττικής. 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β.Δ/τος, του από 16.3.50 Β.Δ., όπως τροποποι¬ 
ήθηκε και συμπληρώθηκε με το από 24.11.53 όμοιο του Ν.Δ. 96/ 
2.8.1973 καθώς και του Π.Δ. 369/89 (ΦΕΚ 172/Α/16.6.89) για 
τον Οργανισμό της Γενικής Γραμματείας Βιομηχανίας. 

2. Το Π.Δ. 180/90 (ΦΕΚ 64Α/11.4.90) «περί διορισμού Υπουρ¬ 
γών - Αν. Υπουργών και Υφυπουργών». 

3. Την Υ.1074/14.5.90 απόφαση του Πρωθυπουργού και Υπουρ¬ 
γού ΒΕΤ για ανάθεση αρμοδιοτήτων στον Υφυπουργό Βασ. Μαντζώρη 
(ΦΕΚ 325Β/15.5.90). 

4. Την Υ.1059/3.5.90 απόφαση του Πρωθυπουργού για τον καθο¬ 
ρισμό αρμοδιοτήτων στον Αναπλ. Υπουργό Υγείας, Πρόνοιας και Κοιν. 
Ασφαλίσεων Γ. Σούρλα. 

5. -Τις κοινές αποφάσεις των Υπουργών Βιομηχανίας και Ενέργειας 
και Κοινωνικών Υπηρεσιών με αριθμό 36269/1179/15.1.74 και με 
αριθμό Α6/829/78,. 

6. Την απόφαση με αριθμό Ι-1η/Φ6.Φ19/Β17906/84 με την 
οποία χορηγήθηκε άδεια λειτουργίας στο ανωτέρω εργοστάσιο, διάρ¬ 
κειας μέχρι 13.8.1989. 

7. 'Αίτηση για τη χορήγηση αδείας λειτουργίας του εργοστασίου της 
παραγωγής φαρμακευτικών προϊόντων. 

8. Τα σχεδιαγράμματα που έχουν εγκριθεί με την Ι-1η/Φ6.Φ19/ 
Β17906/84 καθώς και τα λοιπά δικαιολογητικά στοιχεία. 

9. Την από 20.3.90 Εισήγηση της Υπηρεσίας μας και τη γνωμά¬ 
τευση του Ε.Ο.Φ. με αριθμό 0-989/23η/31.10.90, αποφασίζουμε: 

1. Χορηγούμε άδεια λειτουργίας διάρκειας τριών (3) ετών στο εργο¬ 
στάσιο παραγωγής φαρμακευτικών προϊόντων της ΓΑΚΜΑΝΙΟ ΑΒΕΕ 
όπως αυτό εικονίζεται στα σχεδιαγράμματα που θεωρήσαμε με την I- 
1η/Φ6.Φ19/Β17906/84 απόφασή μας και που έχει τα ακόλουθα ει¬ 
δικότερα στοιχεία: 

’ α. θέση: Νομός Αττικής Δήμος Καματερού, οδός Φυλής αριθ.75Α. 
β. Κάτοχος: ΓΑΒΜΑΝΙΟ ΑΒΕΕ. 

γ. Είδος εγκατ/σης: Εργοστάσιο παραγωγής φαρμακευτικών προϊό¬ 
ντων 
δ. Ισχύς: 

Κινητήρια: Προηγούμενη 26,75 ΗΡ 

Νέα .ΗΡ 

Σύνολο 26,75 ΗΡ 

θερμική: Προηγουμένη 132,11 ΚΨ 

Νέα .Κ\ν 

Σύνολο 132.1 ΙΚν 

ε. Αξία μηχανολογικού εξοπλισμού σε δραχμές: 

Προηγούμενη 17.677.000 δρχ. 

Νέα 

Σύνολο ' 17.677.000 δρχ. 

2. Η παρούσα άδεια χορηγείται με την επιφύλαξη της τηρήσεως των 
διατάξεων του από 15.10.1922 Β.Δ/τος «περί χορηγήσεως αδειών 
ιδρύσεως και λειτουργία πάσης μηχανολογικής εγκαταστάσεως» και με 
τους εξής όρους: 

α. Να υπάρχουν και να διατηρούνται σε καλή κατάσταση τα ανα¬ 
γκαία μέτρα ασφαλείας για τη ζωή και την υγεία των εργαζομένων 


(π.χ. τοποθέτηση προστατευτικών περιφραγμάτων στα μέρη των μηχα¬ 
νημάτων που κινούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, τοποθέτηση προστα¬ 
τευτικών κιγκλιδωμάτων προς αποφυγήν πτώσεως ατόμων, κ.λπ.). 

β. Να τηρούνται τα μέτρα πυρασφάλειας που προβλέπονται από τον 
Ειδικό Κανονισμό Πυρασφαλείας με αριθμό 7744 της Πυροσβεστικής 
Υπηρεσίας Αθηνών. 

γ. Να πραγματοποιείται η παραγωγή κάθε φαρμακευτικού προϊό¬ 
ντος μετά από προηγούμενο έλεγχο του ΕΟΦ προς διαπίστωση ότι το 
ανωτέρω εργοστάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για την άρτια πα¬ 
ραγωγή του προϊόντος. 

δ. Να τηρούνται επακριβώς οι υγειονομικοί και λοιποί Κανονισμοί 
που ισχύουν για τέτοιας φύσεως εγκαταστάσεις. 

ε. Να τηρείται το άρθρο 305 του Κανονισμού Εσωτερικών Ηλεκτρι¬ 
κών Εγκαταστάσεων. 

στ. Να τηρείται Βιβλίο συντηρήσεως μηχανολογικών εγκαταστά¬ 
σεων, θεωρημένο από τον Ειρηνοδίκη της περιοχής που βρίσκεται το ερ¬ 
γοστάσιο, σύμφωνα με το άρθρο 12 τουαπό 16/17.3.1950 Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 293Α 
6.10.81) για την προστασία του περιβάλλοντος. 

3. Η Υπηρεσία μας επιφυλάσσει το δικαίωμα να επιβάλλει την εκτέ¬ 
λεση μεταρρυθμίσεων και περιορισμών στην ανωτέρω εγκατάσταση σε 
κάθε περίπτωση που θα διαπιστωθεί ότι είναι αναγκαίο για να εκπλη¬ 
ρωθούν οι επιδιωκόμενοι σκοποί που προβλέπονται από το άρθρο 2 του 
από 15.10.1922 Β.Δ/τος. 

4. Για την απαιτούμενη σύμφωνα με τις διατάξεις των σχετικών από 
16.3.50 και 24.11.53 Β.Δ/των, καθώς και του 902/75 Π.Δ/τος 
υπεύθυνη επίβλεψη της λειτουργίας της ανωτέρω εγκαταστάσεως, πρέ¬ 
πει να χρησιμοποιηθεί πρόσωπο που να έχει τα προβλεπόμενα από τις 
διατάξεις αυτές προσόντα. 

5. Η παρούσα άδεια μεταβιβάζεται μόνο μετά από έγκριση των 
Υπουργείων Εθνικής Οικονομίας και Υγείας και Προνοίας. Χωρίς αυτή 
την έγκριση, η επιχείρηση δεν μπορεί να λειτουργήσει στο όνομα Φυσι¬ 
κού ή Νομικού Προσώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμενη εταιρεία από 
την υποχρέωση να εφοδιασθεί με άλλη άδεια αν από άλλες διατάξεις 
προκύπτει αντίστοιχη υποχρέωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Φεβρουάριου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΥΓΕΙΑΣ ΠΡΟΝ. ΚΑΙ ΚΟΙΝ. ΑΣΦ/ΣΕΩΝ ΒΙΟΜ/ΝΙΑΣ, ΕΝΕΡΓ. ΚΑΙ ΤΕΧΝ/ΓΙΑΣ 

ΓΕΩΡΓΙΟΣ ΣΟΥΡΛΑΣ ΒΑΣ. ΜΑΝΤΖΩΡΗΣ 

-♦- 

Αριθ. Α13/Β/Φ.7.5/4870 . (8) 

Αντικατάσταση Γραμματέα Επιτροπής ΝΔ 76/44. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Ν. 1232/82, Ν.Δ. 76/1974, Ν.Δ. 104/74, 
Ν.Δ. 168/84, Π.Δ. 677/44 και Ν. 193/75. 

2. Τις αποφάσεις μας με αριθ. Υ-1/Φ7.5/28824/18.10.1982 

(ΦΕΚ 833/Β/22.10.1982), Υ-1/Φ 7.5/5255/17.4.1984 (ΦΕΚ 
287/Β/9.5.84), Υ-1/Φ 7.5/4790/11.6.85 (ΦΕΚ 375/Β/ 
11.6.85), Υ-1/Φ 7.5/7376/27.5.1986 (ΦΕΚ 

398/τ.Β/11.6.1986), Υ-1/Φ 7.5/14272/2.12.1986 (ΦΕΚ 937/ 
Β/31.12.1986), Υ-1/Φ 7.5/218/16.2.1988 (ΦΕΚ 116 Β/ 
3.3.1988) και Υ-1/Φ 7.5/14196/13.12.1988, με τις οποίες έχουν 
ορισθεί τα μέλη και οι Γραμματείς της Επιτροπής του Ν.Δ. 76/1974 
του Υπουργείου Βιομηχανίας, Ενέργειας και Τεχνολογίας. 

3. Τις ανάγκες της Υπηρεσίας, αποφασίζουμε: 

1. Τροποποιούμε τις σχετικές αποφάσεις και ορίζουμε τον υπάλληλο 
του Υπουργείου Βιομηχανίας, Ενέργειας και Τεχνολογίας με βαθμό Α' 
Κλάδου ΠΕ6 Γιαμπουρά Γεώργιο, Γραμματέα της Επιτροπής του Ν.Δ. 
76/1974, σε αντικατάσταση του Κουτσούκου Αθανασίου υπαλλήλου 
με βαθμό Α' Κλάδου ΠΕ6. 

Αναπληρωτής ορίζεται ο υπάλληλος με βαθμό Α’ Κλάδου ΠΕ6 Καρ- 
λικιώτης Γεώργιος και κατά τα λοιπά παραμένει ως έχει η Επιτροπή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 
-♦- 

Αριθ. 1223 (9) 

Μεταβίβαση χατά κυριότητα στο νομικό πρόσωπο της Κοινότητας Ελε¬ 
ούσας Ν. Θεσσαλονίκης οικοπέδου συν/σμοϋ Ελεούσας. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις 

α) Του Βασ. Δ/τος 709/70 περί καθορισμού των διατηρουμένων 
υπέρ του Υπουργού και των περιφερειακών αρχών διανομαρχιακού επι¬ 
πέδου του Υπουργείου Γεωργίας αρμοδιοτήτων κατά το άρθρο ·1 του 
Ν.Δ. 532/70. 

β) Του άρθρου 164 του Αγροτικού Κώδικα σε συνδυασμό με αυτές 
του. άρθρου 6 του Ν. 994/79. 

2. Τα κτηματολογικά στοιχεία της οριστικής διανομής συνοικισμού 
Ελεούσας, έτους 1968-70, όπου το 77 οικόπεδο έκτασης 442 τ.μ. φέ¬ 
ρεται ως «διαθέσιμο» διαχειριζόμενο από το Υπουργείο Γεωργίας. 

3. Την με αριθμό 32/86 απόφαση του Κοινοτικού Συμβουλίου Ελε¬ 
ούσας, με την οποία ζητά την μεταβίβαση κατά κυριότητα στο νομικό 
πρόσωπο της Κοινότητας του 77 οικοπέδου του ομώνυμου συν/σμού με 
σκοπό να ανταλλάξει αυτό με το 78 οικόπεδο του Μπαξεβάνη Βασιλείου 
που θίχτηκε από την κατασκευή του υδατόπυργου και την διάνοιξη του 
δρόμου. 

4. Τα έγγραφα με αριθμούς 11336/89 της ΙΣΤ' εφορείας προϊστορι¬ 
κών και κλασσικών αρχ/των, φ91/12195/89 του Ε.Ο.Τ., Γ.Δ. 
3443/89 της Δ/νσης Δασών, 5038/89 της Δ/νσης Περιβάλλοντος 
και Χωροταξίας και ΔΠ/ΠΜ/49408/1488/90 της Δ/νσης Πολεοδο¬ 
μίας από τα οποία προκύπτει ότι οι ανωτέρω Υπηρεσίες δεν έχουν αντίρ¬ 
ρηση για την μεταβίβαση του 77 οικοπέδου του συνοικισμού Ελεούσας 
στο Νομικό Πρόσωπο της ομώνυμης Κοινότητας. 

5. Το με αριθμό 6/28.11.90 πρακτικό του Νομαρχιακού Συμβου¬ 
λίου από το οποίο προκύπτει ότι συμφωνεί για την προκειμένη παραχώ¬ 
ρηση, αποφασίζουμε: 

Μεταβιβάζουμε κατά πλήρη νομή και κυριότητα,' στο νομικό πρό¬ 
σωπο της Κοινότητας Ελεούσας, το διαθέσιμο οικόπεδο 77 του οικοδο¬ 
μικού τετραγώνου 13 έκτασης 442 τ.μ. της οριστικής διανομής συνοι¬ 
κισμού έτους 1968-70 σύμφωνα με τις διατάξεις του άρθρου 164 του 
Αγροτικού Κώδικα σε συνδυασμό με αυτές του άρθρου 6 του Ν. 994/ 
79, με σκοπό την ανταλλαγή αυτού με συμβολαιογραφική πράξη, με το 
78 οικόπεδο του Μπαξεβάνη Βασιλείου που θίχτηκε από την κατασκευή 
του υδατόπυργου και την διάνοιξη δρόμου. 

Η ανωτέρω μεταβίβαση γίνεται με τον όρο της ανάκλησης αν δεν 
πραγματοποιηθεί μέσα σε εύλογο χρονικό, ο σκοπός για τον οποίο έγινε. 

Σημειώνεται ότι η Κοινότητα οφείλει να προσκομίσει στη Δ/νση Γε¬ 
ωργίας αντίγραφο της συμβολαιογραφικής πράξης. 

Η απόφαση αυτή να δημοσιευθεί στην Εφημερίδα της Κυβερνήσεως 
και μεταγράφεται στο αρμόδιο Υποθηκοφυλάκειο με τη φροντίδα της 
Κοινότητας. 

Θεσσαλονίκη, 20 Φεβρουάριου 1991 

Ο Νομάρχης κ.α.α. 

Ο Δ/ντής Εσωτερικών 
ΝΙΚ. ΠΑΡΙΤΣΗΣ 

-φ- 

Αριθ. 3310 , . (10) 

Έγκριση ΟΕΥ Κοινότητας Καταβόθρας Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την 3310/4.3.91 απόφαση του Νομάρχη Θεσπρωτίας εγκρί- 
θηκε η 29/90 απόφαση του Κοινοτικού Συμβουλίου Καταβόθρας που · 
εκδόθηκε ύστερα από την 4/90 γνωμοδότηση του αρμόδιου Υπηρεσια¬ 
κού Συμβουλίου του άρθρου 14 του Ν. 1586/86 και με την οποία 
εγκρίθηκε ο Οργανισμός Εσωτερικής Υπηρεσίας της Κοινότητας Κατα¬ 
βόθρας, που καταρτίσθηκε ως εξής: 

Διοικητικό Προσωπικό 


Κλάδος ΔΕΙ Διοικητικού: Μία (1) θέση υπαλλήλου με βαθμό Γ-Α 
Διοικητικού ασκούντα έργα Κοινοτικού Γραμματέα (Απόφαση Νομαρ¬ 
χίας 3310/91). 

Ηγουμενίτσα, 4 Μαρτίου 1991 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 

—-♦- 

Αριθ. ΕΣ 2273 (11) 

Τροποποίηση-συμπλήρωση της συστατικής πράξης της Δημοτικής Επι¬ 
χείρησης Τουριστικής Ανάπτυξης - Κατερίνης. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 260 του Δημοτικού και Κοινοτικού Κώ¬ 
δικα (Π.Δ. 323/89). 

2. Την αριθμ. 39155/15.9.1988 απόφαση του Υπουργείου Εσωτε¬ 
ρικών που δημοσιεύθηκε στο 714/28.9.1988 ΦΕΚ (τ.Β’) περί σύστα¬ 
σης Δημοτικής Επιχείρησης Τουριστικής Ανάπτυξης στο Δήμο Κατερί¬ 
νης. 

3. Την 27/1991 απόφαση του Δημοτικού Συμβουλίου Κατερίνης 
«περί τροποποίησης-συμπλήρωσης» της συστατικής πράξης της ανω¬ 
τέρω επιχείρησης. 

4. Το Π.Δ/γμα 250/1989 που δημοσιεύθηκε στο 118/10.5.1989 
ΦΕΚ (τ.Α') «μεταβίβαση αρμοδιοτήτων του Υπουργού Εσωτερικών 
στους Νομάρχες», αποφασίζουμε: 

Τροποποιούμε-συμπληρώνουμε την 39155/15.9.1988 απόφαση 
του Υπουργείου Εσωτερικών με την οποία συστήθηκε Δημοτική Επιχεί¬ 
ρηση Τουριστικής Ανάπτυξης στο Δήμο Κατερίνης, κατά το μέρος αυ¬ 
τής που αφορά το σκοπό της επιχείρησης,, ως εξής: 

«Σκοπός της επιχείρησης είναι ακόμη, η παραγωγή και προώθηση 
ενημέρωσης, πληροφόρησης και διαφήμισης με κάθε πρόσφορο μέσο 
(εφημερίδες, έντυπα, αφίσσες, ταμπλώ, διαφημιστικά πλαίσια κ.λπ.)». 

Κατά τα λοιπά ισχύει η 39155/15.9.1988;απόφαση του Υπουρ¬ 
γείου Εσωτερικών, όπως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 28 Φεβρουάριου 1991 

• Ο Νομάρχης κ.α.α. 

ΣΩΚΡΑΤΗΣ ΒΟΥΛΓΑΡΙΔΗΣ 

• - ♦ - ■ 

Αριθ. 121 , (12) 

Αναπροσαρμογή ποσού εφάπαξ αποζημίωσης φορτ/τών ΚΑΦΆιμένα 

Στυλίδας. ■' 

Ο ΝΟΜΑΡΧΗΣ ΦΘΙΩΤΙΔΑΣ' 

Έχοντας υπόψη: 

1. Τις διατάξεις του Ν.Δ. 1254/49 «Περί τροποποιήσεως και αυ- 
μπληρώσεως ενίων διατάξεων των περί Φορτ/σεων Νόμων». 

2. Τις διατάξεις του Ν. 5167/32 «Περί ρυθμίσεως των εις τους Λι¬ 
μένας Φορτ/κών Εργασιών». 

3. Τις διατάξεις του Ν. 3200/55, του Ν.Δ. 532/70 και του Β.Δ. 
711/70 «Περί μεταβιβάσεως αρμοδιοτήτων εις τους Νομάρχας και 
Επιθ/τάς Εργασίας». 

4. Την με αριθ. 2030/Φ7γ/20.12.90 απόφασή μας, με την οποία 
εγκρίθηκε ο προϋπολογισμός εσόδων-εξόδων ΚΑΦ Λιμένα Στυλίδας 
χρήσης οικον. έτους 1991. 

5. Τις διατάξεις του Κανονισμού Λειτουργίας και παροχών ΚΑΦ Λι¬ 
μένα Στυλίδας που εγκρίθηκε με την αριθ. 17204/1432/1950 Από¬ 
φαση Υπ. Εργασίας και τσοποποιήθηκε με την αριθ. 63949/12875/ 
12,11.57 όμοια αριθ. ΔΕΡ 1388/Φ7γ/20.7.83 απόφαση Νομάρχη 
Φθ/δας. 

6. Το αριθ. 17815/3.1.91 έγγραφο του Υπ. Εργασίας με το οποίο 
μας διαβιβάσθηκε το αριθ.58006/2446/10.12.90 έγγραφο,του Υπ. 
Εθνικής Οικονομίας, με το οποίο εγκρίθηκε η αναπροσαρμογή ποσού 
εφάπαξ αποζ/σης κατά ποσοστό 16%, αποφασίζουμε: 

Τροποποιούμε το άρθρο 19 παρ. 2 του ισχύοντος Κανονισμού λει¬ 
τουργίας και παροχών ΚΑΦ Λιμένα Στυλίδας, ως κατωτέρω: 

Άρθρ. 19 παρ. 2 

Το ποσό της εφάπαξ αποζημίωσης στους δικαούχους του ΚΑΦ δια¬ 
μορφώνεται ως εξής: 

α) Για τους έχοντες 10 έτη υπηρεσία στο ΚΑΦ καθορίζεται σε 
232.000. 

β) Το ποσό των 232.000 θεωρείται βασικό, και προσαυξάνεται, 
κατά 29.000 δρχ. για κάθε έτος συμμετοχής στα ΚΑΦ από το 1 Ιο έτος 
μέχρι το 20ο. 

γ) Από τον 21ο χρόνο μέχι το 30ο θα χορηγείται 34.800 δρχ. για 
κέθε έτος συμμετοχής στα ΚΑΦ. 

6) Το ανώτατο όριο αποζημίωσης ανέρχεται σε 870.000. 

Κλάσμα του έτους μεγαλύτερο των έξι μηνών θεωρείται πλήρες έτος 
και υπολογίζεται για την κατά τα ανωτέρω προσαύξηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 1 Φεβρουάριου 1991 

Ο Νομάρχης 
ΧΡΗΣΤΟΣ ΛΑΔΙΑΣ 

-- ♦ - 

Αριθ. 4269 (13) 

Σύσταση Νομικού Προσώπου στην Κοινότητα Λουτρών Υπάτης του 

Νομού Φθιώτιδας με την επωνυμία Σχολική Επιτροπή Α/θμιας Εκ¬ 
παίδευσης που περιλαμβάνει α) Δημοτικό Σχολείο β) Νηπιαγω¬ 
γείο. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών χαι άλλες εκπαιδευτικές διατάξεις» που δημοσιεύθηκε στο 
110/27.8.1990 (τ. Β') ΦΕΚ. 

3. Την 14/91 απόφαση του Κοινοτικού Συμβουλίου Λουτρών Υπά¬ 
της, αποφασίζουμε: 

1. Συνιστούμε Νομικό Πρόσωπο με την επωνυμία «Σχολική Επι¬ 
τροπή Α/θμιας Εκπαίδευσης στην Κοινότητα Λουτρών Υπάτης του Νο¬ 
μού Φθιώτιδας. 

2. Σκοπός του νομικού προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- αποκατάσταση φθορών χαι ζημιών, επίπλων, εξοπλισμού και γε¬ 
νικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχετικών μονάδων μέ έπιπλα και σκεύη, με βιβλία για τη αχολική Βι¬ 
βλιοθήκη χαι γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομιχό πρόσωπο διοικείται από 7/μελές διοικητικό Συμβούλιο 
αποτελούμενο από: 

α) Τον εκάατοτε Πρόεδρο της Κοινότητας, ως Πρόεδρο. 

β) Ένα Κοινοτικό Σύμβουλο. 

γ«δ) Τους εκάατοτε Διευθυντές του Δημοτικού Σχολείου και Νηπια¬ 
γωγείου. 

ε-στ) Δύο δημότες της Κοινότητας του Συλλόγου γονέων και κηδεμό¬ 
νων. 

ζ) Τον εκάστοτε Πρόεδρο του Συλλόγου γονέων και κηδεμόνων της 
αναφερομένης εκπαίδευσης και εν ελλείψει τέτοιου Συλλόγου από έναν 
ακόμη δημότη της Κοινότητας. 

4. Η θητεία των μελών του Δ.Σ. ακολουθεί την κοινοτική περίοδο. 

5. Το Δ.Σ. εκλέγει αντιπρόεδρο και γραμματέα. 

6) Πόροι του Νομικού Προσώπου είναι: 

α) Η μηνιαία εισφορά της Κοινότητας του 12% των 2/3 της τακτι¬ 
κής επιχορήγησης, όπως προβλέπεται από τις διατάξεις του άρθρου 25 
του Ν. 1828/1989, ή σύμφωνα με την εκάστοτε νομοθεσία επιχορήγη¬ 
σης σε περίπτωση τροποποίησης ή κατάργησης του άρθρου 25 του Ν. 


1828/89. 

β) Η ετήσια επιχορήγηση του Κράτους. 

γ) Οι προαιρετικές επιχορηγήσεις του ΟΤΑ, δεδομένου ότι το 12% 
των 2/3 της τακτικής οικονομικής ενίσχυσης, θεωρείται υποχρεω¬ 
τική. 

δ) Κάθε είδους εισφορές, δωρεές, κληρονομιές, κληροδοσίες κλπ. 
ε) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

στ) Πρόσοδοι από την υπηρεσία του. 

ζ) Πρόσοδοι από την περιουσία του (κινητή και ακίνητη). 

η) Περιουσία από δωρεές ημεδαπών και Ελλήνων αποδήμων. 

7) Το Νομιχό Πρόσωπο εκπροσωπείται στα δικαστήρια και σε κάθε 
δημόσια αρχή, ως και σε Τράπεζες, ΝΠΔΔ και ΝΠΙΔ, από τον Πρόεδρο 
και όταν αυτός απουσιάζει ή κωλύεται από τον Αντιπρόεδρο ή τον ορι- 
σθησόμενο δΓ αποφάσεως του Διοικητικού Συμβουλίου. 

8) Μετά την έγκριση της παρούσης από το Νομάρχη Φθιώτιδας και 
τη δημοσίευση της απόφασης στην Εφημερίδα της Κυβερνήσεως, θα 
ορισθεί το Διοικητικό Συμβούλιο και θα συνταχθεί μερίμνη του Κοινοτι¬ 
κού Συμβουλίου Κανονισμός διοίκησης και διαχείρισης του Νομικού 
Προσώπου που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 28 Φεβρουάριου 1991 

Ο Νομάρχης 
ΧΡΗΣΤΟΣ ΛΑΔΙΑΣ 

-*- 

Αριθ. 4942 (14) 

Σύσταση στο Κοινοτικού Νομικού Προσώπου στην Κοινότητα Αγραπι- 
διάς Νομού Φθιώτιδας με την επωνυμία Σχολική Επιτροπή Δημοτι¬ 
κού Σχολείου Αγραπιδιάς στο Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ. Β') ΦΕΚ. 

3. Την 9/91 απόφαση του Κοινοτικού Συμβουλίου Αγραπιδιάς, 
αποφασίζουμε: 

1. Συνιστούμε Κοινοτικό Νομικό Πρόσωπο με την επωνυμία Σχο¬ 
λική Επιτροπή Δημοτικού Σχολείου στην Κοινότητα Αγραπιδιάς του 
Νομού Φθιώτιδας. 

2. Σκοπός του νομικού προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίου. 

- αποκατάσταση φθορών και ζημιών, επίπλων, εξοπλισμού και γε¬ 
νικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχετικών μονάδων μέ έπιπλα και σκεύη, με βιβλία για τη σχολική Βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από 5/μελές διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας ή Κοινοτικό Σύμβουλο που 
θα ορισθεί με απόφαση του Κοιν. Συμβουλίου, ως Πρόεδρο, 
β) Τον Διευθυντή του Δημοτικού Σχολείου και 
γ) Ένα εκπρόσωπο του συλλόγου γονέων και κηδεμόνων, 
δ) Δύο (2) δημότες ή κάτοικοι οριζόμενοι με απόφαση του Κοιν. Συμ¬ 
βουλίου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής ή Κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α. Η ετήσια επιχορήγηση της Κοινότητας, 
β. Η ετήσια επιχορήγηση του Κράτους, 
γ. Οι κάθε είδους εισφορές, δωρεές, κληρονομιές, κληροδοσίες κλπ. 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. ο 

6. Περιουσία του είναι αυτή που ανήκει στα Σχολικά Ταμεία του Νόμου 
539/31, είτε στο Ταμείο Ανέγερσης Διδακτηρίων (ΤΑΔ), είτε στη Σχο¬ 
λική Εφορεία άρθρου 40 Ν. 1566/85. 

7) Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 4 Μαρτίου 1991 

Ο Νομάρχης 
ΧΡΗΣΤΟΣ ΛΑΔΙΑΣ 

-♦- 

Αριθ. Α.Π. 2668 (15) 

Σύσταση Νομικού Προσώπου Δημοσίου Δικαίου στην Κοινότητα Αντι- 
γονείας Νομού Φλώρινας με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Αντιγονείας» στο Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 76/85 «Δημοτικός και 
Κοινοτικός Κώδικας» όπως τροποποιήθηκαν και συμπληρώθηκαν με το 
άρθρο 11 παρ. 2 και 3 του Ν. 1832/89. 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων (ΦΕΚ 238/Β/ 
5.4,89) με την οποία προβλέπεται η σύσταση δημοτικών ή κοινοτικών 
νομικών προσώπων με την επωνυμία «Σχολική Επιτροπή». 

3. Την αριθ. 12/1989 απόφαση του Κοινοτικού Συμβουλίου Αντιγο- 
νείας, αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«Σχολική Επιτροπή Δημοτικού Σχολείου και Νηπιαγωγείου στην Κοι¬ 
νότητα Αντιγονείας του Νομού Φλώρινας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχετικών μονάδων μέ έπιπλα και σκεύη, με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικητικό Συμβού¬ 


λιο αποτελούμενο από τους: 

α. Εκάστοτε Πρόεδρο της Κοινότητας, ως Πρόεδρο, 
β. Δύο (2) Κοινοτικούς Συμβούλους που ορίζονται με απόφαση του 
Κοινοτικού Συμβουλίου. 

γ. Εκάστοτε Δ/ντή του Δημοτικού Σχολείου, 
δ. Εκάστοτε Διευθυντή του Νηπιαγωγείου. · 
ε. Εκπρόσωπο Συλλόγου γονέων και κηδεμόνων μαθητών Δημοτ. 
Σχολείου. 

στ. Έναν εκπρόσωπο του συλλόγου γονέων και κηδεμόνων μαθητών 
Νηπιαγωγείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή Κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία. 

Ολόκληρη η υφιστάμενη κινητή και ακίνητη περιουσία της σχολικής 
μονάδας. 

7) Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 26 Φεβρουάριου 1991 

Ο Νομάρχης ··* 

ΠΑΝ. ΠΑΠΑΔΟΠΟΥΛΟΣ 

- ♦- 

Αριθ. ΕΣ. Τ.Τ.,2706 (16) 

Υπαγωγή του προσωπικού της Κοινότητας Χώρας Σφακίων στις δια¬ 
τάξεις του Α' μέρους του Ν. 1188/81. 

Ο ΝΟΜΑΡΧΗΣ ΧΑΝΙΩΝ 

Με την 2706/1991 απόφαση του Νομάρχη Χανιών, που εκδόθηκε 
σύμφωνα με τις διατάξεις του άρθρου 3 του Ν. 1188/81 και ύστερα 
από την σύμφωνη γνωμοδότηση του αρμοδίου Υπηρεσ. Σ/λίου της Νο¬ 
μαρχίας, έγινε η υπαγωγή του προσωπικού της Κοινότητας Χώρας 
Σφακίων, στις διατάξεις του Α' μέρους του Ν. 1188/81, επειδή συντρέ¬ 
χουν οι νόμιμες προϋποθέσεις. 

Χανιά, 21 Φεβρουάριου 1991 

Με εντολή Νομάρχη 
Ο Διευθυντής 
ΕΥΑΓΓ. ΚΟΣΜΑΔΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 




ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΗ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ,& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. &Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

' » 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















